Az OÉTI szerint indokolt lenne a kukoricaszirup fogyasztásának korlátozása
Az Országos Élelmiszer- és Táplálkozástudományi Intézet (OÉTI) szerint indokolt lenne az élelmiszerekben édesítõként alkalmazott, fruktózban gazdag kukoricaszirup fogyasztásának korlátozása. A Magyarországi Üdítõital-, Gyümölcslé- és Ásványvízgyártók Szövetsége szerint a fruktózszirup nem felelõs a cukorbetegségért - írta a Magyar Nemzet.
A lap keddi számában idézi Martos Évának, az OÉTI fõigazgató fõorvosának levelét: szerinte ma már kellõen igazolt a korlátozás szükségessége, a szirup tartós fogyasztása az étvágyat szabályozó hormonok kedvezõtlen befolyásolásával megnöveli az energiabevitelt. Különösen zsírral történõ bevitellel és inaktív életmóddal párosulva elõsegíti az elhízást, növeli az inzulinrezisztenciát, a cukoranyagcsere-zavarok kockázatát. A legújabb kutatások szerint a fruktózban gazdag étrend lassítja az agy mûködését is.
A cikkben megemlítik, hogy a Global Health egészségügyi szaklapban megjelent tanulmány szerint egy 42 országra kiterjedõ felmérés megállapította: az egy fõre jutó kukoricaszirup-felhasználás az Egyesült Államokban a legmagasabb (évi 25 kilogramm), Magyarország a második helyen áll 16 kilogrammal. A tanulmány megállapította azt is, hogy a 2-es típusú cukorbetegség elõfordulásának gyakorisága és a kukoricaszirup-fogyasztás adatai között korreláció van.
Azt azonban a lapnak nyilatkozó szakemberek is hangsúlyozták: arra nincs tudományos bizonyíték, hogy a kukoricaszirup fogyasztása növelné a cukorbetegség kockázatát, a tanulmány egyébként is nem a fogyasztási, hanem a termelési adatokból állapított meg összefüggést. Hidvégi Tibor, a Magyar Diabetes Társaság fõtitkára úgy fogalmazott: minden gyorsan felszívódó szénhidrát kedvezõtlenül hat a hasnyálmirigy inzulintermelõ sejtjeire.
A Magyarországi Üdítõital-, Gyümölcslé- és Ásványvízgyártók Szövetsége azt emelte ki, hogy a kukoricaszirupnak sincs nagyobb szerepe az elhízásban, mint a cukornak vagy más teljes kalóriát tartalmazó édesítõszernek.
élelmiszer